
PËR NGRITJEN E KOMISIONIT TË POSAÇËM PARLAMENTAR 
PËR REFORMËN ZGJEDHORE

	Në mbështetje të nenit 77, pika 1, të Kushte-tutës, dhe nenit 24 të Rregullores së Kuvendit, me propozimin e Konferencës së Kryetarëve,

KUVENDI

I REPUBLIKËS SË SHQIPËRISË 

VENDOSI:

	I. Ngritjen e Komisionit të Posaçëm Parla-mentar për Reformën Zgjedhore (në vazhdim Komisioni).
	II. Komisioni ka për detyrë hartimin e amenda-menteve për kuadrin ligjor zgjedhor, për trajtimin e rekomandimeve të raporteve të OSBE/ODHIR-it për vëzhgimin e zgjedhjeve parlamentare të vitit 2013 dhe ato vendore të vitit 2015. 
	III. Anëtarësia e Komisionit formohet me pjesëmarrjen e partive parlamentare, me përbërje të barabartë mes shumicës dhe pakicës, sipas përbërjes së caktuar në këtë vendim.
	IV. Komisioni do të zhvillojë konsultime dhe seancë diskutimi me partitë politike joparlamentare, të interesuara për reformën zgjedhore, të cilat në zgjedhjet e fundit kanë më shumë se 1 për qind të votave në shkallë vendi, si dhe me përfaqësues të shoqërisë civile, që kanë ekspertizë dhe eksperiencë në procesin zgjedhor.
	Konsultime dhe dëgjesa publike do të zhvillohen edhe me kërkesë të palëve dhe me përfaqësues të Ministrisë së Brendshme, Komisionit Qendror të Zgjedhjeve, si dhe institucione shtetërore që luajnë një rol në procesin zgjedhor.
	V. Komisioni drejtohet nga dy bashkëkryetarë, një nga Partia Socialiste dhe tjetri nga Partia Demokratike.
	VI. Pranë Komisionit ngrihet grupi i ekspertëve teknikë. Përbërja dhe mënyrat e funksionimit përcaktohen me vendim të Komisionit të Posaçëm Parlamentar.
	VII. Prezenca e OSBE-së në Shqipëri, OSBE/ODIR-it, dhe Komisioni i Venecias ftohen të ndjekin dhe të japin asistencë dhe ekspertizë teknike në punimet e Komisionit dhe të grupit të ekspertëve të ngritur pranë tij.
	VIII. Çdo parti parlamentare ka të drejtë të propozojë amendamente për diskutim dhe miratim. Shumica parlamentare mirëpret propozimet e pakicës parlamentare, të bazuar në rekomandimet e OSBE/ODIR-it dhe palët angazhohen të gjejnë konsensusin në lidhje me to. Për çështje të veçanta, për të cilat palët nuk kanë gjetur konsensus, konsensusi do të kërkohet në asistencën dhe ekspertizën e OSBE/ODIR-it dhe Komisionit të Venecias.
	IX. Mbledhjet e Komisionit janë të vlefshme kur janë të pranishëm më shumë se gjysma e anëtarëve të tij. Vendimmarrja e Komisionit do të synojë konsensusin e gjerë për të gjitha propo-zimet. Vendimet e Komisionit quhen të miratuara me shumicën e votave të të gjithë anëtarëve dhe vetëm kur kanë marrë konsensusin e Partisë Socialiste dhe Partisë Demokratike.
	X. Komisioni përbëhet nga 10 anëtarë (5 anëtarë nga shumica parlamentare dhe 5 anëtarë nga pakica parlamentare).
	XI. Komisioni e ushtron veprimtarinë e tij për një afat tremujor nga data e mbledhjes së parë të tij. Në rast nevoje, me kërkesë të arsyetuar të bashkëkryetarëve, Kuvendi vendos zgjatjen e afatit të ushtrimit të veprimtarisë së Komisionit. 
	XII. Ngarkohen Kryetari i Kuvendit dhe Sekretari i Përgjithshëm për krijimin e kushteve të punës dhe mbështetjen logjistike të veprimtarisë së këtij Komisioni të Posaçëm dhe të grupit të ekspertëve të ngritur pranë tij.
	XIII. Ky vendim hyn në fuqi menjëherë.

KRYETARI
Ilir META

Miratuar në datën 21.12.2015

